****

**V I L J A N D I L I N N**

**LINNAVOLIKOGU**

**MAJANDUS- JA KESKKONNAKOMISJONI**

**KOOSOLEKU PROTOKOLL**

Viljandi 9. veebruar 2023 nr 1-11/23/15

Algus kell 17.00, lõpp kell 17.58

**Koosolekut juhatas** Risto Kaljurand (Teamsis)

**Protokollis** Sille Soo

**Võtsid osa liikmed:** Andres Alver, Risto Kaljurand (Teamsis), Kaido Kivisild, Kristina Libe (Teamsis), Urmas Suik, Valli Veigel

**Võtsid osa asendusliikmed**: Aivar Kaljusaar (Margus Keerutaja asendusliige), Tiina Kütt (Ketrin Hiiet asendusliige), Tõnis Tiit ( Rein Kessleri asendusliige)

**Puudusid:** Ketrin Hiet, Margus Keerutaja, Rein Kessler, Hedli Kivilaan, Marge Laiõunpuu, Peep Tobreluts

**Koosolekul viibisid:** linnaarengu peaspetsialist Reet Alev (Teamsis), volikogu liige Jane Koitlepp (Teamsis), abilinnapea Kalvi Märtin, peaarhitekt - arhitektuuriameti juhataja Olav Remmelkoor, linnasekretär Ene Rink, linnavolikogu liige Tõnis Tulp

Koosolek toimus füüsiliselt raekojas ja elektrooniliselt Microsoft Teamsis.

Läbirääkimised päevakorra asjus. Komisjon kinnitas päevakorra.

**PÄEVAKORD:**

1. Viljandi linnaruumi korrastamiseks toetuse andmise kord (2022/139)

2. Detailplaneeringute kehtetuks tunnistamine (2023/160)

3. Kinnistu Riia mnt 1 detailplaneeringu vastuvõtmine ja avalik väljapanek (2023/161)

4. Konkursi „Kaunis Viljandi“ juhend (2023/162)

5. Viljandi Linnavolikogu 16.06.2022 otsuse nr 72 „Viljandi linnale kuuluva eluruumi otsustuskorras võõrandamine“ kehtetuks tunnistamine (2023/163)

6. Loa andmine riigihanke „Ohtlike jäätmete kogumisring Viljandi linnas 2023 - 2024“ korraldamiseks ja sellega seotud rahaliste kohustuste võtmiseks (2023/164)

7. Viljandi linnavara valitsemise kord (2023/166)

8. Viljandi maakonna arengustrateegia 2035 (2023/165)

**PÄEVAKORRAPUNKT NR 1**

**Viljandi linnaruumi korrastamiseks toetuse andmise kord (2022/139)**

**KUULATI:**

T. Tulp tutvustas eelnõu, mille eesmärgiks on laiendada linnaruumi korrastamiseks toetuse andmise korda, mis on praegu mõeldud ainult korteriühistutele ka kõikidele linnas asuvatele kinnistute valdajatele. See annab võimaluse erakinnistutele taotleda materiaalset abi linnaeelarvest, kui nad tegutsevad avaliku linnaruumi parendamise huvides ning nende töö tulemus vastab avalikku linnaruumi puudutavatele kokkulepetele.

Koosoleku juhataja pani eelnõu hääletusele.

**Hääletati:**

5 poolt, 2 erapooletut, vastu hääli ei olnud.

**OTSUSTATI:**

Toetada eelnõu „Viljandi linnaruumi korrastamiseks toetuse andmise kord (2022/139)“.

**PÄEVAKORRAPUNKT NR 2**

**Detailplaneeringute kehtetuks tunnistamine (2023/160)**

**KUULATI:**

K. Märtin ja O. Remmelkoor tutvustasid eelnõu, mille eesmärgiks on detailplaneeringute üle vaatamise tulemuste alusel tunnistada kehtetuks detailplaneeringud, mis on vanemad kui 5 aastat ja:

• mida ei ole ellu viidud;

• mida ei ole enam võimalik ellu viia, sest olemasolev olukord on muutunud;

• mis on koostatud maareformi läbiviimiseks krundijaotusplaanina ja ei sisalda ehitusõigust ning seetõttu ei täida seadusejärgseid ülesandeid;

• mille puhul kinnistu omanik soovib planeeringu elluviimisest loobuda.

Selliseid kehtivaid või osaliselt kehtivaid detailplaneeringuid on arhitektuuriameti hinnangul Viljandi linnas 37.

Koosoleku juhataja tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Detailplaneeringute kehtetuks tunnistamine (2023/160)“.

**PÄEVAKORRAPUNKT NR 3**

**Kinnistu Riia mnt 1 detailplaneeringu vastuvõtmine ja avalik väljapanek (2023/161)**

**KUULATI:**

K. Märtin ja O. Remmelkoor tutvustasid eelnõu. Kinnistu Riia mnt 1 detailplaneeringu koostamise eesmärgiks on määrata alale ehitusõigus kaubandus- ja teenindushoone ning parkla rajamiseks. Lisaks on detailplaneeringu eesmärk liikluskorralduse, haljastuse ja heakorrastuse põhimõtete määramine.

Koosoleku juhataja tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Kinnistu Riia mnt 1 detailplaneeringu vastuvõtmine ja avalik väljapanek (2023/161)“.

**PÄEVAKORRAPUNKT NR 4**

**Konkursi „Kaunis Viljandi“ juhend (2023/162)**

**KUULATI:**

K. Märtin tutvustas eelnõu, mille eesmärk on teha aastal 2022 vastu võetud “Kaunis Viljandi” konkursi uues juhendis pisiparandusi, võimaldamaks komisjoni ladusamat töökorraldust ja täpsustada mõned ebaselged kohad.

Koosoleku juhataja tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Konkursi „Kaunis Viljandi“ juhend (2023/162)“.

**PÄEVAKORRAPUNKT NR 5**

**Viljandi Linnavolikogu 16.06.2022 otsuse nr 72 „Viljandi linnale kuuluva eluruumi otsustuskorras võõrandamine“ kehtetuks tunnistamine (2023/163)**

**KUULATI:**

K. Märtin tutvustas eelnõu, mille eesmärgiks on tunnistada kehtetuks Viljandi Linnavolikogu 16.06.2022 otsus nr 72 „Viljandi linnale kuuluva eluruumi otsustuskorras võõrandamine“, millega volikogu otsustas müüa otsustuskorras eluruumi Riia 38-504 üürnikule tema kasutuses olev korteriomand. Antud juhul taotles Viljandi linnas asuva Riia mnt 38 korteri nr 504 üürnik otsustuskorras tema kasutada oleva korteri müüki endale otsustuskorras. Käesolevaks ajaks on ostja teada andnud, et ei soovi korterit osta ning seetõttu tuleb ka volikogu otsus kehtetuks tunnistada. Viljandi Linnavalitsus tellis eluruumile hindamisakti hinnaga 150 eurot, mis tuleb nüüd ostust loobujal linnale tasuda

Koosoleku juhataja tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi Linnavolikogu 16.06.2022 otsuse nr 72 „Viljandi linnale kuuluva eluruumi otsustuskorras võõrandamine“ kehtetuks tunnistamine (2023/163)“.

**PÄEVAKORRAPUNKT NR 6**

**Loa andmine riigihanke „Ohtlike jäätmete kogumisring Viljandi linnas 2023 - 2024“ korraldamiseks ja sellega seotud rahaliste kohustuste võtmiseks (2023/164)**

**KUULATI:**

K. Märtin tutvustas eelnõu, mille eesmärk on saada volikogult luba korraldada riigihange, et Viljandi linna territooriumil viia läbi ohtlike jäätmete avalikud kogumisringid, mille raames on Viljandi linna elanikel võimalik tasuta ära anda ohtlike jäätmetena elektroonikaromud ja kemikaalid.

Koosoleku juhataja tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Loa andmine riigihanke „Ohtlike jäätmete kogumisring Viljandi linnas 2023 - 2024“ korraldamiseks ja sellega seotud rahaliste kohustuste võtmiseks (2023/164)“.

**PÄEVAKORRAPUNKT NR 7**

**Viljandi linnavara valitsemise kord (2023/166)**

**KUULATI:**

E. Rink tutvustas eelnõu, mille eesmärk on uue ja kaasaegse linnavara valitsemise korra kehtestamine. Anti ülevaade kehtivasse korda tehtavatest muudatustest. Tegemist on eelnõu esimese lugemisega.

Koosoleku juhataja tegi ettepaneku komisjoni poolt toetada eelnõu. Vastuväiteid ei olnud.

K. Libe oli erapooletu.

**OTSUSTATI:**

Toetada eelnõu „Viljandi linnavara valitsemise kord (2023/166)“.

**PÄEVAKORRAPUNKT NR 8**

**Viljandi maakonna arengustrateegia 2035 (2023/165)**

**KUULATI:**

R. Kaljurand tutvustas eelnõu, mille eesmärk on kiita heaks Viljandi maakonna arengustrateegia 2035 ning selle lisadeks olevad Viljandimaa tervisedenduse strateegia aastani 2035, Viljandi maakonna arengustrateegia 2035 tegevuskava, statistiline ülevaade Viljandi maakonna arengust, tagasivaade tehtule 2019-2022 ning arengustrateegia koostamise protsess ja kaasamine.

K. Libe tutvustas enda poolseid muudatusettepanekuid eelnõule.

R. Alev vastas küsimustele.

Koosoleku juhataja tegi ettepaneku komisjoni poolt toetada eelnõu. Vastuväiteid ei olnud.

K. Libe oli erapooletu.

**OTSUSTATI:**

Toetada eelnõu „Viljandi maakonna arengustrateegia 2035 (2023/165)“.

(allkirjastatud digitaalselt) (allkirjastatud digitaalselt)

Risto Kaljurand Sille Soo

koosoleku juhataja protokollija